text: "Илинденски мрамор" ООД - гр. Сандански
  Начало Контролна дейност Доклади от комплексни проверки Архив доклади - 2018 г. "Илинденски мрамор" ООД - гр. Сандански
  Четвъртък, 07 Юни 2018 10:10
  за извършена проверка на "Цех за обработка на скални материали" - стопанисван от "Илинденски мрамор" ООД - гр. Сандански
  На основание Заповед № 149/04.05.2018 г. на директора на РИОСВ - Благоевград, на 16.05.2018 г., е извършена комплексна проверка на обекта на място и по документи.
  - производствена площадка 1 в УПИ I кв. 20, по плана на с. Марчево;
  - производствена площадка 2 в УПИ III кв. 25, по плана на с. Марчево;
  Проверката е извършена по компоненти "Земи и почви" и "Атмосферен въздух" на основание чл.31 ал.1 и чл.13 т.10 от Закона за почвите( обн. ДВ бр. 89 от 2007 г. с изм. и доп.) и Закона за чистотата на атмосферния въздух (обн. ДВ бр.45/1996 г. с изм и доп).
  Извършват се дейности по складиране, рязане, цепене, подреждане, пакетиране и пласмент на готова продукция от скално облицовъчни материали. Експлоатират се две производствени площадки, с обща площ 20 дка, в обособена промишлена зона на с. Марчево, община Гърмен.
  Производството е организирано изцяло на посочените площадки.
  Не са констатирани замърсявания и нарушения на терени извън производствените площадки.
  На Площадка 1 в УПИ I кв. 20, по плана на с. Марчево, няма машини за обработка на скални материали. В закрито хале се извършват ръчни операции и се съхранява готова продукция.
  На Площадка 2 в УПИ III кв. 25, по плана на с. Марчево, са разположени 8 бр. обрязващи машини /две от тях не работят/. Същите са под навес.
  Дейностите по обработка на скално облицовъчни материали са източник на неорганизирани емисии на прах и на шум в околната среда. Площадката в частта от която са разположени машините е с трайна настилка.
  При сухо и топло време се извършва оросяване по време на товаро-разтоварни дейности.
  През 2012 г. са извършвани контролни измервания на еквивалентни нива на шум в околнат среда. Няма нарушени норми.
  Във времето от 2010 до 2018 г. не са постъпвали жалби и сигнали в РИОСВ-Благоевград.
  Предвид констатациите от извършената проверка по документи и на място, се налага извода, че се спазват нормативните и поднормативни изисквания, отнасящи се до опазване на почвите и атмосферния въздух.